<classify> Bushiri alianza rasmi kazi ya kuinoa timu hiyo kuanzia jana baada ya uongozi wake kuamua kuachana na Kocha Mkuu, Mganda Jackson Mayanja kutokana na kushindwa kuiwezesha timu hiyo kufanya vyema kwenye ligi.Bushiri akizungumza na gazeti hili kuhusu mikakati yake alisema ataanzia kwa kuimarisha stamina ya wachezaji wake.Alisema anaamini kuwa uwezo wa nguvu wa wachezaji ndio unaoweza kumjenga mchezaji yoyote yule na kuimarisha uwezo wake wa uchezaji.Aliongeza kuwa wachezaji walikuwa wakichezeshwa nusu uwanja kwa kuwa walikuwa hawana stamina na kwa sasa yeye ni kocha wa timu hiyo atasaidia kwa kiasi kikubwa kuimarisha uwezo huo.Kwa kuwa kuna mechi nyingi zijazo, kwa hiyo binafsi naona kuna kila sababu ya kuimarisha kwanza uwezo binafsi wa wachezaji hawa kwa kuwa huo ndio msingi wa ushindi,alisema Bushiri. Aliongeza kuwa: Kwa sasa katika kila mchezo wetu nitahakikisha tunashinda na kufika mbali zaidi katika msimamo wa Ligi Kuu msimu huu.  <topic>: MICHEZO 